पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. साउथ एमसीडी के प्राथमिक विद्यालयों में छात्रों को पोषक मिड-डे मील मिलेगा। मिड-डे मील में गड़बडिय़ों की शिकायत मिलने के बाद निगम 588 स्कूलों में मिड-डे मिल में मिलने वाले भोजन की जांच के लिए किसी प्रसिद्ध संस्था से समझौता करने की तैयारी में है।
यह संस्था नियमित रूप से स्कूलों में सप्लाई किए जाने वाले मिड-डे मील की जांच कर भोजन की गुणवत्ता पर भी नजर रखेगी। इसके लिए निगम जल्द ही टेंडर जारी करने जा रहा है ताकि जब स्कूल खुले तो छात्रों को पोषक तत्वों से भरपूर बेहतर गुणवत्ता वाला मिड-डे मील मिले। निगम साउथ एमसीडी के दायरे में आने वाले सभी 588 स्कूलों में मिड-डे मील इस एजेंसी के अधिकारियों द्वारा जांच के बाद ही सप्लाई किया जाएगा।
बताते चलें कि भारत सरकार की मिड-डे मील योजना में मिलने वाले भोजन की खराब गुणवत्ता के कारण आलोचना की जाती है। कई बार देखा गया है कि मिल में कॉकरोच छिपकली मिलने के मामले प्रकाश में आए हैं। हाल ही में ईडीएमसी क्षेत्र में मिड-डे मिल के सौ सैंपल लेकर गुणवत्ता व पोषकता के स्तर पर उनकी जांच की गई थी। इनमें से 88 सैंपल में मिलावट पाई गई थी।
यह मामला पूर्वी दिल्ली स्थाई समिति की बैठक में भी गूंजा था। ज्ञात हो कि तमाम दावों के बाद भी तीनों निगमों के स्कूलों में मिड मिल के सैंपल में मिलावट पाई जाती रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn